
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 269 

24 Μαρτίου 2003 


ΑΠΟΦΑΣΕΙ Σ 

Αριθ. 1092962/9941/ΒΟΟΙΟπ.ε. 

Καθορισμός των ορίων αιγιαλού και παραλίας στη θέση 
«ΚΑΛΟΓΕΡΑΔΕΣ»του Δήμου Ιεράπετρας Νομού Λασι- 
θίου Κρήτης. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ.2 του άρθρου 34 του Ν.2971/ 
19.12.2001 περί αιγιαλού και παραλίας, σύμφωνα με τις 
οποίες οι εκκρεμείς υποθέσεις που αφορούν τον καθορι¬ 
σμό αιγιαλού και παραλίας εξακολουθούν να διέπονται 
απότις ισχύουσες μέχρι την έναρξη ισχύοςτου νόμου αυ¬ 
τού διατάξεις. 

2. Την252/2002γνωμοδότησητου Νομικού Συμβουλίου 
του Κράτους. 

3. Τις διατάξεις του Α.Ν.2344/40. 

4. Τις διατάξεις του άρθρου 3 του Ν.2971/2001. 

5. Τις διατάξεις του Π.Δ.551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ259Α’). 

6. Τις διατάξεις του Ν.2218/94 «περί ίδρυσης Νομαρ¬ 
χιακής Αυτοδιοίκησης κ.λ.π.» (ΦΕΚ 90 Τ.Α’). 

7. Τις διατάξεις του άρθρου 14του Ν.2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90 Τ.Α’), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

8. Τις διατάξεις των παρ. 2 και 6 του άρθρου 1 του 
Ν.2503/97 «Διοίκηση, Οργάνωση, Στελέχωσητης Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107 Τ.Α’), σύμφωνα με τις οποίες 
οι Περιφερειακές Υπηρεσίες του Υπουργείου Οικονομι¬ 
κών που συγκροτούσαν την Περιφερειακή Διοίκηση του 
Νομού ή Νομαρχίας, δεν υπήχθησαν στην ενιαία οργανι¬ 
κή μονάδα της Περιφέρειας, ούτε καταργήθηκαν, αλλά 
αποτελούν από 1.9.1997 Υπηρεσίες του Υπουργείου Οι¬ 
κονομικών. 

9. Το 28979/31.10.97 έγγραφο της Δ/νσης Διοίκησης 
του Υπ. Εσωτερικών, Δημ. Διοίκησης και Αποκέντρωσης, 
σύμφωνα με το οποίο οι αρμοδιότητες του Γ εν. Γ ραμμα¬ 
τέα της Περιφέρειας σε θέματα Υπηρεσιών του Υπουρ¬ 
γείου Οικονομικών μεταφέρονται από 1.9.97 στον Υπουρ¬ 
γό Οικονομικών. 


10. Την 1100383/1330/Α0006/31.10.2001 (ΦΕΚ 1485 
Τ.Β’/31.10.2001) κοινή απόφαση των Πρωθυπουργού και 
Υπουργού Οικονομικών, περί καθορισμού αρμοδιοτήτων 
των Υφυπουργών Οικονομικών». 

11. Την 1115093/1378/Α0006/17.12.2001 (ΦΕΚ 1720 
Τ.Β’/21.12.2001) απόφαση του Υφυπουργού Οικονομικών 
περί μεταβίβασης αρμοδιοτήτων στο Γ ενικό Γ ραμματέα, 
τους Γεν. Δ/ντές κ.λ.π. του Υπ. Οικονομικών, καθώς και 
την 1041136/468/Α0006/3.5.02 απόφαση του Υφυπουρ¬ 
γού Οικονομίας και Οικονομικών, με την οποία τροποποι¬ 
είται και συμπληρώνεται η προηγούμενη απόφαση. 

12. Την από 12.7.2002 έκθεση της Επιτροπής καθορι¬ 
σμού των ορίων αιγιαλού -παραλίας στη θέση Καλογερά- 
δες Δήμου Ιεράπετρας και το από Ιούνιο 1995 τοπογρα- 
φικό διάγραμμα κλίμακας 1:500 το οποίο έχει συνταχθεί 
από τον Ιωάννη Κανακάρη, πολιτικό μηχανικό σε 1 πινακί¬ 
δα, ελέγχθηκε για την ακρίβεια αποτύπωσης από τον Στά- 
μο Κων/νο και θεωρήθηκε την 12.7.2002 απάτην Ερωφίλη 
Βασαρμίδου, υπαλλήλουςτης Κτηματικής Υπηρεσίας Λα- 
σηθίου. 

13. Το Φ544 5/582/02/8.10.2002 έγγραφο του Γενικού 
Επιτελείου Ναυτικού, αποφασίζουμε: 

Επικυρώνουμε την από 12.7.2002 έκθεση της Επιτρο¬ 
πής καθορισμού των ορίων αιγιαλού, παραλίας στη θέση 
Καλογεράδες Δήμου Ιεράπετρας Ν. Λασιθίου και το από 
Ιούνιο 1995τοπογραφικό διάγραμμα, κλίμακας 1:500, το 
οποίο έχει συνταχθεί από τον Ιωάννη Κανακάρη σε 1 πινα¬ 
κίδα και θεωρήθηκε την 12.7.2002 από την Ερωφίλη Βα¬ 
σαρμίδου, ελέγχθηκε για την ακρίβεια της αποτύπωσης 
από τον Στάμο Κων/νο. 

Στο τοπογραφικό αυτό διάγραμμα, καθορίσθηκε η 
οριογραμμή του αιγιαλού με κόκκινη συνεχή πολυγωνική 
γραμμή, με στοιχεία Α, Β, Γ, Δ, Ε, Ζ. 

Η οριογραμμή της παραλίας με κίτρινη συνεχόμενη πο¬ 
λυγωνική γραμμή με στοιχεία Α’, Β’, Γ, Δ’, Ε’, Ζ’. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Αθήνα, 17 Φεβρουάριου 2003 

Με εντολή Υφυπουργού 
Ο Γ ενικός Διευθυντής 
Δημ. Περιουσίας και Εθν. Κληρ/των 
ΣΠΥΡΟΣΙ. ΣΤΑΘΗΣ 

ΕΚΘΕΣΗ 

Επιτροπής καθορισμού οριογραμμών αιγιαλού παραλίας 
και παλαιού αιγιαλού στη θέση «Καλογεράδες» του 
Δήμου Ιεράπετρας. 

Στην Ιεράπετρα σήμερα την 12 Ιουλίου 2002, οι κάτωθι: 

1. Λαθιωτάκη Μαρία, προϊστάμενη της Κτηματικής Υπη¬ 
ρεσίας Λασιθίου. 

2. Στάμος Κων/νος, τοπογράφος Μηχ. Τ.Ε., υπάλληλος 
της Κτηματικής Υπηρεσίας 

3. Γιακουμάκης Βενιζέλος, Λιμενάρχης του Υπολιμε- 
ναρχείου Ιεράπετρας. 

4. Παυλίδης Ευάγγελος Δ/ντής της Δ/νσης Πολεοδο¬ 
μίας της Νομ. Αυτ. Λασιθίου αποτελούντες την επιτροπή 
καθορισμού ορίων αιγιαλού, παραλίας και παλαιού αιγια- 
λού, όπως προβλέπεται απ’το άρθρο 3 του Ν. 2971/2001, 
που συγκροτήθηκε με την υπ’ αριθμ. 1131/8.3.2002 από¬ 
φαση της Διευθύντριας της Οικονομικής Επιθεώρησης 
Κρήτης, μεταβήκαμε επί τόπου, στην προαναφερόμενη 
θέση και αφού λάβαμε υπ’ όψιν: 

1. Τις σχετικές διατάξεις του Α.Ν. 2344/40 «περί αιγια- 
λού και παραλίας», όπως αυτός τροποποιήθηκε καθώς 
και τη σχετική μ’ αυτόν δικαστηριακή και διοικητική νομο¬ 
λογία. 

2. Τις σχετικές διατάξεις του Ν. 2971/2001 (ΦΕΚ 
285/Α/19.12.2001) «περί αιγιαλού, παραλίας και άλλες 
διατάξεις». 

3. Το υπ’ αριθμ. πρωτοκόλλου 1008244/857/Β 
0010/11.3.2002 έγγραφο του Υπουργείου Οικονομικών, 
με το οποίο παρέχονται διευκρινήσεις για τον Ν. 
2971/2001. 

4. Την 252/2002 γνωμοδότηση του Ν ,Σ.Κ. 

5. Τις 1529/27.1.1975 (ΦΕΚ 35/Δ/18.2.1975) και 
4292/25.11.1983 (ΦΕΚ815/Δ/30.12.1983) αποφάσεις του 
Νομάρχη Λασιθίου, με τις οποίες καθορίζονται οι οριο- 
γραμμές του αιγιαλού και της παραλίας, ανατολικά και 
δυτικά του υπό καθορισμό τμήματος, αντίστοιχα. 

6. Την από 10 Ιουλίου 1995 αίτηση των κληρονόμων της 
Καλλιόπης Σαμιωτάκη, με την οποία ζητείται η προώθηση 
του καθορισμού των οριογραμμών του αιγιαλού και της 
παραλίας στη θέση «Καλογεράδες» του Δήμου Ιεράπε¬ 
τρας. 


7. Το τοπογραφικό διάγραμμα που συνέταξε τον Ιούνιο 
του 1995, ο Πολιτικός Μηχανικός Ιωάννης Κ. Κανακάρης 
σε μία (1) πινακίδα και σε κλίμακα 1:500, το οποίο ελέγ¬ 
χθηκε για την ακρίβεια της αποτύπωσης στις 12.7.2002 
από τον Τοπογρ. Μηχ. Τ.Ε. Στάμο Κων/νο και θεωρήθηκε 
την ίδια ημερομηνία από την Τοπογρ. Μηχ. Βασαρμίδου 
Ερωφίλη. 

8. Το υπ’ αριθμ. πρωτοκόλλου Φ. 544.5/350/96/Σχ. 
750/7.6.1996 έγγραφο του Γ.Ε.Ν.. 

9. Τα στοιχεία που προέκυψαν από τη σημερινή, επιτό¬ 
πια μετάβαση, σχετικά με τη μορφολογία της περιοχής. 

10. Το γεγονός ότιοιοριογραμμέςτου αιγιαλού και της 
παραλίας καθορίζονται για πρώτη φορά στην περιοχή, 
καθορίζουμε: 

στο ανωτέρω τοπογραφικό διάγραμμα, το οποίο συνο¬ 
δεύει την παρούσα έκθεση της επιτροπής 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή, με στοιχεία Α, Β, Γ, Δ, Ε, Ζ. 

2. Την οριογραμμή της παραλίας με κίτρινη συνεχή πο¬ 
λυγωνική γραμμή, με στοιχεία Α', Β', Γ, Δ', Ε', Ζ'. 

(Σημειώνεται ότι το σημείο Α συμπίπτει με το σημείο Α'). 

3. Καθορίζεται ζώνη παραλίας, για την εξυπηρέτηση 
των σκοπών της παραγράφου 1, του άρθρου 7 του Α.Ν. 
2344/40, πλάτους δέκα (10,0) μέτρων, πληντης αρχής και 
του τέλους της υπό καθορισμό περιοχής, όπου η γραμμή 
της παραλίας συγκλίνει προς τη γραμμή του αιγιαλού, με 
σκοπό την ομαλή σύνδεση με τις καθορισμένες οριο- 
γραμμές. 

4. Δεν υπάρχουν κτίσματα στη ζώνη της παραλίας. 

5. Δεν υφίσταται παλαιός αιγιαλός στην περιοχή 

6. Οι κορυφές των οριογραμμών του αιγιαλού και της 
παραλίας είναι εξαρτημένες από το κρατικό δίκτυο συ¬ 
ντεταγμένων (προβολή ΗΑΤΤ). Οι συντεταγμένες των κο¬ 
ρυφών σημειώνονται σε πίνακα στο τοπογραφικό διά¬ 
γραμμα. 

Η Επιτροπή 

Η Πρόεδρος Τα Μέλη 

ΜΑΡΙΑ ΛΑΘΙΩΤΑΚΗ Κ. ΣΤΑΜΟΣ 

ΓΙΑΚΟΥΜΑΚΗΣ ΒΕΝΙΖΕΛΟΣ 
ΕΥΑΓΓΕΛΟΣ ΠΑΥΛΙΔΗΣ 

